Avem prima reacție a avocatului Oanei Zăvoranu, profesorul Constantin Nedelcu, după ce diva l-a concediat chiar în timpul ședinței! Querida, care este acuzată de medicul Bogdan Furtună, fost manager al clinicii ei, a uimit pe toată lumea astăzi, iar CANCAN.RO are primele declarații ale avocatului.
Oana Zăvoranu a apărut, alături de soțul ei, Alex Ashraf, la Curtea de Apel București, unde urma să înceapă procesul cu medicul Bogdan Furtună, cel care a acuzat-o de șantaj. La ora 11, părțile au intrat în sala de judecată. Bomba, însă, abia acum vine: pe la mijlocul procesului, Oana Zăvoranu avea să ia o decizie uluitoare pentru toți cei prezenți în sală: și-a concediat, pur și simplu, avocatul! Deși cei doi ar trebui să meargă mână-n mână pentru a câștiga procesului, iată că vedeta a făcut o alegere total neașteptată!
CANCAN.RO are prima reacție a profesorului Constantin Nedelcu!
”Este decizia ei! Orice client…Vă rog frumos să nu mai filmați!”, au fost primele cuvinte ale avocatului, după ce Oana Zăvoranu l-a concediat sub ochii tuturor.
Pe lângă prima reacție a avocatului concediat, CANCAN.RO a aflat și care ar fi motivele divei.
”Nu a adus în discuție la nicio ședință, nici când a fost audiată partea vătămată, nici inculpații și nici martorii faptul că Ionuț Călin, inculpat și el, avea un onorariu de succes de 20 % din suma de bani pe care o recupera de la Bogdan Furtună, în urma medierii pentru Oana Zăvoranu. Îl mai acuză că nu discută cu ea, înainte de termene, strategiaexc juridică pe care o va aborda și sunt mai multe care au nemulțumit-o pe Oana Zăvoranu”, a dezvăluit o sursă de încredere.
Din fericire pentru Zăvo, procesul nu a suferit o amânare, după ce aceasta și-a concediat avocatul. Querida nu a vrut să creeze disconfort instanței, care ar fi fost pusă în situația de a stabili un alt termen al procesului, așa că ce credeți?! Noul ei avocat era deja pregătit să-și intre în rol. Acesta a preluat frâiele în procesul în care Oana Zăvoranu vrea să-și dovedească nevinovăția, aceea că nu l-a șantajat pe Bogdan Furtună, ba chiar ea este victimă în tot acest scandal. Ce să mai, Oana mereu are un as în mânecă și vrea să facă orice poate pentru a demonstra că dreptatea este de partea sa, așa cum susține deja de luni bune.
Cine deţine informaţii despre acest subiect este rugat să ne scrie la [email protected], să ne sune la 0741 CANCAN (226.226) sau să ne scrie direct pe WhatsApp.